**VÕISTLUSJUHEND**

Eesti meistrivõistlused rallikrossis 2025   
5. etapp 30. august 2025

**Kehala Ring rallikrossirada**

**Kehala, Vinni vald, Lääne-Virumaa**

**Võistlus korraldatakse vastavuses FIA Spordikoodeksi ja selle lisadega, Eesti Autospordi Liidu (EAL) määruste ja normdokumentidega, kehtivate tehniliste tingimustega, kiirusalade võistlusmäärusega, 2025. aasta Eesti rallikrossi meistrivõistluste üldjuhendi ning käesoleva võistlusjuhendiga.**

**1. Võistluse koht, aeg, ajakava**

1.1. Võistlus toimub 30. augustil 2025  
Kehala Ringi rallikrossirajal. GPS: 59°16'18.59“; 26°28'5,36“

Google maps: <https://goo.gl/maps/m1vSNoHtBfbKxqrT8>

Võistlusraja pikkus: 1155 m, raja laius: 10-16 m, pinnas: kruus, asfalt (51%)

Sõidusuund vastupäeva

Stardijärgne kurv vasakule

**2. Korraldaja**

2.1 Korraldaja: Rallikrossi Arenduse OÜ. Reg nr 14719309.

Tegevusaadress: Ülesoomäe, Kalana küla, Põltsamaa vald, Jõgevamaa

e-post: kaskmati@gmail.com; tel +372 527 7978

**3. Võistluse registreerija**

Eesti Autospordi Liit, Vana-Tartu Maantee 79a, Peetri, 75312 Harju maakond, tel +372 639 8666,

email: info@autosport.ee

**4. Määrang**

4.1 Võistlus on registreeritud EAL-is, registreeringu nr: **87/RK**

4.2. Eesti meistrivõistluste (MV) rallikrossis 2025 (ESTRX) 5. etapp

4.2.1. Eesti meistrivõistluste 5. etapp rallikrossis klassides:

SuperCar, Super1600, Junior1600, Yaris1000, TouringCar, BMW RX3000, Crosscar, Crosskart 650 ja Crosskart 250.

4.2.2 Võistluse sees sõidetakse ka Balti rallikrossi meistrivõistluste (BRX) 5. etapp. Võistlejal on võimalik saada punkte mõlemalt võistluselt.

**5. Ametnikud**

Võistluse direktor Mallor Moondu Tel +372 5672 6670

Võistluste juht Erko Sibul Tel +372 5347 6515

Võistluse juhi abi Romet Niilus

Võistluste žürii esimees: Kuldar Lillo (EST)

Võistluste žürii liige: Martins Lapsa (LTV)

Võistluste žürii liige: Audrius Kliminskas (LIT)

Zürii sekretär: Oliver Ojaveer

Võistlejate vahenduskohtunikud Veiko Vares Tel +372 5623 0068

Hoolduspargi vanem Veiko Vares Tel +372 5623 0068

Tehnilise kontrolli ülem Henri Aigro Tel +372 5348 5343

Tehnilise kontrolli liikmed Liisi Klein  
Rainer Jürgenson  
Lauri Oja  
Alvar Kängsepp

Ohutusülem ˇ Kaido Soolepp Tel +372 527 9964

Meditsiiniteenistuse juht Mari Viitmann Tel +372 5668 0364

Võistluste sekretärid: Merike Kask Tel +372 526 1420

Kaija Piller Tel +372 5598 8262

Peaajamõõtja Steven Ernits

Pressiesindaja Kati Kask Tel +372 556 3936

Faktikohtunikud avaldatakse bülletääniga

Stardikohtunik avaldatakse bülletääniga

Finišikohtunik avaldatakse bülletääniga

Jokker lapi kohtunik avaldatakse bülletääniga

**6. Arvestusklassid, osavõtjad, erisused reeglites.**

6.1. Võistlusklassid: SuperCar, Super1600, Junior1600, Yaris1000, TouringCar, BMW RX3000, Crosscar, Crosskart 650 ja Crosskart 250.

6.1.2 Koos eelpoolnimetatud klassidega sõidaVAD võistluspäeval ka Balti rallikrossi MV klassid Super2000 ja LADA RX.

6.2. Osavõtjad

6.2.1. Etapil võivad osaleda autosportlased, kes omavad EAL-i või mõne muu ASNi sõitja- ja registreerijalitsentsi.

6.2.2. Vastavalt Eesti Autospordi Liidu juhatusesele otsusele ei lubata võistlusele osalema Venemaa ja Valgevene kodakondusega sportlaseid. <https://uus.autosport.ee/wp-content/uploads/2022/04/Juhatuse-otsus-02.03.2022-piirang-vene-ja-valgevene-kodakondusega-sportlastele.docx>

**7. Ajakava**

**Teisipäeval, 12. august kell 10:00**

Avatakse registreerumine võistlusele: https://estrx.eu/registreeru/

**Teisipäeval, 12. august kell 10.00**

Avatakse ajakirjanike ja fotograafide akrediteerimine.

Akdrediteerimisavalduse saab esitada veebilehe https://estrx.eu/registreeru/ kaudu.

Kõikidele etappidele varasemalt akrediteerunud uut avaldust täitma ei pea.

**Teisipäeval, 12. august kell 10:00**

Avatakse registreerunud võistlejatele tehnilise kontrolli aegade broneerimine: <https://reg.autosport.ee/>

**Kolmapäeval, 27. augustil kell 18.00**

Lõpeb registreerumine võistlusele.

**Kolmapäeval, 27. augustil kell 19.00**

Suletakse tehnilise kontrolli aegade broneerimine.

**Neljapäeval, 28. augustil kell 19.00**

Avaldatakse bülletääniga tehnilise kontrolli ajakava. Võistlejad, kes pole aega broneerinud lisatakse vabadele aegadele.

**Reedel, 29. augustil kell 14.00**

Lõpeb ajakirjanike ja fotograafide akrediteerimisavalduste vastuvõtmine.

**Reede, 29. august**

16.00 boksiala avatud

17.00 – 21.30 mandaat, dokumentide kontroll

17.10 – 22.00 tehniline kontroll

**Laupäeval, 30. augustil\***

\* ajakava on orienteeruv. Täpsustatud ajakava avaldatakse võistluspäeval pärast mandaadiaja lõppu.

6.00 boksiala avatud

6.45 – 8.00 Dokumentide kontroll

7.00 – 7.30 Tehniline kontroll

7.30 – 7.50 Kohtunike koosolek

7.30 – 8.00 Järeltehniline kontroll (neile võistlejatele, kellel on vaja läbida kordusülevaatus)

8.00 – 8.45 Vabatreening (1 x 2 ringi)

9.00 – 9.15 Registreerijate ja võistlejate koosolek

9.25 – 10:25 Ajasõit (1 x 3 ringi, masinaklasside kaupa)

10.45 1. eelsõiduvooru 1. start

12.30 2. eelsõiduvooru 1. start

13.45 – 14.25 Lõunapaus.

14.30 3. eelsõiduvooru 1. start

16.00 Poolfinaalide ja finaalide 1. start

18.00 Autasustamine

**7. 1 STARDIJÄRJEKORRAD**

7.1.1 Võistlejate stardijärjekord ajasõitu avaldatakse ametlikul teadetetahvlil reedel, 29. augustil hiljemalt kell 19.00.


7.1.2 Stardijärjekord eelvoorudesse: Yaris 1000, TouringCar, Crosskart 250, Crosskart 650, Super1600, Crosscar, BMW RX 3000, SuperCar

Stardijärjekord eelsõiduvoorudesse avaldatakse ametlikul teadetetahvlil (ka elektroonilisel) 30 minutit enne 1. eelsõiduvooru algust.

Stardijärjekord vahefinaalidesse ja finaalidesse avaldatakse ametlikul teadetetahvlil pärast enne   
 3. eelsõiduvooru lõppu.

\* Stardijärjekordi võib võistluste juht vastavalt ilmastiku- ning rajatingimustele muuta. Muudatused avaldatakse jooksvalt ametlikul teadetetahvlil.

**7.1.2 Stardipositsioonid**



**8. Registreerumine võistlusele**

8.1 Osavõtuavaldusi saab esitada aadressil https://estrx.eu/registreeru/. Kõikidele etappidele varasemalt akrediteerunud võistlejad uut avaldust esitama ei pea.

8.2 Eelregistreerumine avatakse **teisipäeval, 12. augustil kell 10.00 ja lõpeb kolmapäeval, 27. augustil kell 18.00.**

8.3 Võistleja on eelregistreerunud, kui punktis 8.2 toodud tähtajaks on täidetud alljärgnevad tingimused:

8.3.1 võistleja on esitanud punktis 8.1 nimetatud registreerimisavalduse;

8.3.2 Korraldaja punktis 9.3 toodud pangakontole on tasutud võistluse osavõtutasu. Osavõtutasu maksmise tähtajast kinnipidamise tõendamisekohtustus on võistlejal. Osavõtutasu maksmisega seotud kulud kannab võistleja;

8.4 Pärast eelregistreerumistähtaja lõppemist on võimalik võistlustele registreeruda võistluste sekretariaadis vastavalt võistluste ajakavale.

8.5 Esitades osavõtuavalduse kinnitab võistleja, et:

8.5.1 ta kohustub täitma võistluse reegleid;

8.5.2 võistlusauto vastab tehnilistele tingimustele;

8.5.3 võistleja on vastutav ajavõtutransponderi kaotamise või kahjustumise eest;

8.5.4 Võistleja peab vajadusel mandaadis tõendama võistlejalitsentsi olemasolu (välisvõistlejad on kohustatud esitama litsentsi), samuti esitama registreerijalitsentsi (võib olla allkirjaga kinnitatud koopia) ja võistlusauto tehnilise kaardi.

8.5.5 võistleja mõistab, et mootorispordivõistlustel osalemine on ohtlik nii tema elule ja tervisele kui ka kasutatavale tehnikale, kuid nõustub sellest hoolimata võistlusel osalema omal vastutusel. Korraldaja, korraldaja meeskonna liikmed, raja omanik ega raja omaniku meeskonna liikmed ei vastuta võimalike õnnetuste ega nende tagajärgede eest. Võistleja vabastab eelpool nimetatud isikud vastutusest;

8.5.6 Mistahes võistlustel osalejatele või kolmandatele osapooltele tekitatud kahjude eest vastutab registreerija. Juhul kui kahju tekkimises osales mitu isikut ja osapooled omavahel kokkuleppele ei jõua, kuulub vaidlus lahendamisele Eesti Vabariigi seadusandluses sätestatud korras. Mitte mingil juhul ei ole korraldaja, korraldaja meeskonna liikmed, rajaomanik ega rajaomaniku meeskonnaliikmed selles vaidluses osapoolteks.

**8.6 Meedia**

8.6.1 Ajakirjanike akrediteerimine toimub veebilehe www.estrx.eu kaudu ja võistluste sekretariaadis ning algab samaaegselt võistlustele registreerimisega. Akrediteeritud ajakirjanikel ja fotograafidel tuleb end võistluspäeval registreerida võistluste sekretariaadis allkirjastades akrediteerimisavalduse.

8.6. 2 Fotovesti taotlejal on kohustuslik omada elukindlustust, mille number tuleb märkida akrediteeringule. Kindlustuspoliis tuleb esitada võistlustel fotovesti saamisel.

8.6. 3 Võistluste juhil on õigus anda ajakirjanikule kirjalik või suuline hoiatus, kui viimane viibib rajaskeemil märgitud keelatud alas. Kahe kirjaliku hoiatuse andmisel samale ajakirjanikule hooaja jooksul on rallikrossi komiteel õigus saata kirjalik märgukiri ajakirjaniku tööandjale ja EAL-ile ning mitte akrediteerida ajakirjanikku edaspidi Eesti rallikrossi meistrivõistlustele.

8.6. 4 Droonide kasutamine võistlustel tuleb eelnevalt akrediteerida sarnaselt ajakirjanikele ning fotograafidele. Droonide kasutamise lubamise otsustab korraldaja kooskõlastades selle sarja ametliku salvestusmeeskonnaga. Kooskõlastamata droonide kasutamine võistluste ajal on keelatud.

**9. Osavõtumaksud**

9.1 Stardimaks etapil on 280 eurot

9.1.1 Klassis Yaris 1000 on stardimaks 150 eurot.

9.1.2 Klassil Crosskart 250 on stardimaks 200 eurot.

9.1.3 Eelregistreerimata võistleja stardimaks on 400 eurot, mis tasutakse võistluspaigas.

**9.1.4 Võistlejad. kes soovivad osaleda ja saada punkte ka Balti Rallikrossi meistrivõistlustelt, peavad täiendavalt tasuma 50 eurot.**

9.2 Eelregistreerimise korral loetakse võistleja registreerunuks raha laekumisel korraldaja kontole:

Rallikrossi Arenduse OÜ, EE291010220283384229

Maksele märkida võistluse nimi, võistleja ees- ja perekonnanimi ja võistlusklass.

**10. Reeglitega nõustumine**

Registreerides end ja osaledes antud võistlusel, nõustub iga võistleja, et:

10.1 on tutvunud FIA Rahvusvahelise Spordikoodeksiga, mõistab seda ning kohustub täitma selles sätestatut.

10.2 on tutvunud antud võistlusjuhendi ning Eesti MV rallikrossis 2025 üldjuhendiga.

10.3 annab nõusoleku alluda FIA Rahvusvahelises Spordikoodeksis sätestatud vaidluste lahendamise korrale ja karistustele.

10.4 kinnitab, et tal ei ole tervisehäireid, mille korral FIA Spordikoodeksi kohaselt ei või autospordiga tegelda.

10.5 Võistlejate koosolekul osalemine on kõigile võistlejatele kohustuslik. Neid peab saatma ainult nende määratud meeskonnajuht. Võistlejad kinnitavad oma allkirjaga, et on viibinud koosolekul.

Võistlejate koosolekule hilinemise ja koosolekul mitteviibimise korral määratakse võistlejale trahv 100 eurot, mis peab olema tasutud enne teise eelsõidu algust.

10.6 Registreerijate ja võistlejate koosolek on korraldatud võistluste juhi poolt etapil osalevatele registreerijatele ja võistlejatele. Eesmärgiks registreerijatele ja sõitjatele meelde tuletada võistlusjuhendi spetsiifilisi punkte, korralduse, turvalisuse ja raja spetsiifika kohta. Anda lisaselgitusi küsimuste tekkimisel.

10.7 Kasutusel on virtuaalne ametlik teadetetahvel (VATT) Sportity rakenduses, (parool **ESTRX2025).** Sportity rakenduse kasutamine on kõigile võistlejatele kohustuslik. Sõitja või tema esindaja peab ennast sisse logima personaalse QR koodiga, mille saab dokumentide kontrollist. QR kood kehtib kogu hooaja.

10.8 Feedbackidele (võistlejale personaalselt saadetud teadetele ja dokumentidele) vastamine on kohustuslik. Kasutusjuhis avaldatud Sportity rakenduses. Lisainfot saab dokumentide kontrollis.

**11. Kindlustus**

11.1. EAL on sõlminud võistluste korraldamist silmas pidades vastutuskindlustuse PZU-ga Kindlustuspoliisi nr: 5759890207 . Tegemist on vabatahtliku vastutuskindlustuse ja ürituse korraldaja vastutuskindlustusega Eesti Autospordi Liidus registreeritud autospordivõistlustel. Kindlustussumma   
500 000 eurot iga juhtumi kohta. Omavastutus on 1000 eurot iga kindlustusjuhtumi kohta.

**12. Protestid, apellatsioonid**

12.1. Proste saab esitada vastavalt Üldjuhendi punktile 13.2. Protesti võib esitada ainult registreerija. Protest tuleb esitada kirjalikus vormis sekretariaati koos protestimaksuga 600 eurot või ülekandega võistluse registreerinud alaliidule (Eestis toimuvatel võistlustel EAL-ile).

12.2. Kui protesti lahendamine eeldab auto eri osade lahtimonteerimist ja hilisemat kokku panekut, tuleb protestijal tasuda tehnilise komisjoni määratav täiendav kautsion:

- protest selgelt määratletud auto osa kohta (mootor, ülekanne, roolisüsteem, pidurid, elektriosad, kere jne.) 350 EUR.

- protest kogu võistlusauto vastu 700 EUR.

Kõik kulutused auto kontrollimiseks ja transpordiks tuleb katta:

- protestijal, kui protesti ei rahuldatud.

- protestitaval, kui protest rahuldati.

12.3 Kui protesti ei rahuldatud ja tegelikud kulutused protesti lahendamiseks osutusid suuremateks, tasub vahesumma protestija. Väiksemate tegelike kulutuste puhul tagastatakse ülejääk protestijale.

12.4 Võistlejatel ja registreerijatel on õigus apelleerida žürii poolt tehtud otsuse vastu vastavalt Spordikoodeksi artiklis 15.4 esitatud korrale. Apellatsioonitasu on 3000 eurot (kehtestatud EALi poolt). Tasutakse ülekandega EAL kontole (vt ÜLDJUHEND p 13.4).

**13. Karistused**

13.1. Karistused Rahvusvahelise FIA Spordikoodeksi (ja selle lisade), kiirusalade võistlusmääruse, Eesti rallikrossi meistrivõistluste 2025 üldjuhendi ja käesoleva võistlusjuhendi rikkumise eest määravad võistluste juht, võistluste žürii, rallikrossi alakomitee ja/või EAL.

**14. Reklaam**

14.1. Eesti Rallikrossi Komitee poolt kohustuslikuks määratud reklaamid peavad olema võistlusautole kinnitatud ülevaatuseks tehnilises komisjonis ja peavad olema peal kogu võistluse aja jooksul.

14.2. Reklaamkleebise kandmise kohustusest (va peasponsor ja võistlejanumber) on võimalik loobuda makstes iga loobutava kleebise eest kahekordse osavõtutasu suuruse summa.

14.3 Punktis 14.2 nimetatud summa tuleb tasuda korraldaja kontole või võistluse sekretariaati sularahas enne registreerumise lõppu;

14.4 Kohustuslikke reklaame mittekandvaid ja punktis 14.1 toodud reklaamidest loobumise tasu mittetasunud võistlejad eemaldatakse võistlustelt.

14.5 Kõiksugused müügi- ja muud turunduslikud tegevused, mis ei ole eelnevalt korraldajaga kirjalikult kooskõlastatud ja reguleeritud, on rangelt keelatud.

**15. Audiovisuaalsed materjalid**

Korraldajal on õigus kasutada võistluste käigus toodetud audio- ja videomaterjale omal äranägemisel nende eest kellelegi täiendavat tasu maksmata ega eraldi kooskõlastust saamata.

15.1 Võistlejad peavad võimaldama korraldajal paigaldada võistlusautosse kaameraid.

15.2 Võistlejad peavad võimaldama korraldajatel kasutada võistlusautodes kasutatavate kaamerate salvestusi, mida võidakse kasutada reklaamiks ja võistlusolukordade analüüsiks.

15.2.1 Võistlejal on soovituslik kasutada pardakaamerat, et võistluspäeva jooksul tekkida võivate võistlussituatsioonist tõusetuvate olukordade tõlgendamiseks kasutada oma võistlusauto kaamera salvestist. Selleks peab selle kaamera ja kaamera asukoha võistuste tehnilises kontrollis enne treeningsõitude algust registreerima. Kaamera võiks salvestada pilti alates võistlusauto eelstardialasse sisenemisest kuni tagasi boksialale (finaalsõidus kinnisesse parklasse) jõudmiseni.

**16. Boksikohtade jaotus**

16.1 Võistlejate parklas asuvaid tehnilise boksi kohtasid broneeritakse vastavalt võistlustele registreerimisele ja vastavalt eelnevalt korraldajale teada antud boksiala soovitud mõõtudele. Võistlejad paigutatakse võistlejate parklasse vastavalt hoolduspargi vanema juhendamisele. Boksiala broneerida e-mail: veiko@a1m.ee, tel +372 5623 0068. Korraldajal on õigus võistlejaid võistlejate parklas vajadusel ümber paigutada.

16.2 Boksialal puudub kõikide boksikohtadel üldkasutatav veevarustus ja elekter, soovitatav on kasutada isiklikke generaatoreid. Boksialal tuleb kasutada vedelikukindlast materjalist aluskatet. Võistlusauto peab boksis asuma täielikult aluskattel. Reegli rikkumisel võib registreerijat karistada.

16 .3 Boksialal tekkinud jäätmed tuleb boksiala kasutajal kokku koguda ja endaga kaasa viia.

16.4 Boksialal on keelatud käivitada mootoreid ja tekitada teisi häirivat lärmi pärast kl 23.00–6.00. Reegli rikkujat võib karistada rahatrahviga kuni 200 eurot. Tungival vajadusel (remonditöödeks vm) tuleb hilisem generaatori vm kasutamine kooskõlastada boksiala vanemaga.

**17. Üldreeglid**

17.1 Sõidukite suurimaks lubatud kiiruseks parklates ja publiku liikumisaladel on jalakäija liikumiskiirus (max 10 km/h); kehtib ka kõigi kaherattaliste liiklemisvahendite kohta. Parkimine on lubatud vaid parkimiskohtadena tähistatud kohtadele. Mittekorrektselt pargitud sõiduk võidakse teisaldada sõidukivaldaja kulul.

17.2 Rallikrossiraja väljasõidualadel ja evakuatsiooniteedel on viibimine keelatud selleks volitamata isikutel, välja arvatud juhul kui isik on sinna sattunud ringrajalt väljasõidu tulemusena.

17.3 Suitsetamine on keelatud kõikides ruumides ning boksialal.

17.4 Korraldaja poolt määratud ametnike antud korraldused on täitmiseks kohustuslikud. Korralduste eiramise eest karistatakse Võistlejat kuni Võistlustelt eemaldamiseni.

**18. Autasustamine**

18.1 Autasustamine toimub pärast lõplike tulemuste avaldamist.

18.2 Iga võistlusklassi finaalsõidu kolm paremat võistlejat on kohustatud osalema autasustamisel.

18.3 Arvestusklassi finaalsõidu kolme parimat autasustatakse karikatega.

18.4. Korraldajatel ja sponsoritel on õigus välja panna eriauhindu.

18.5 Autasustamisel on kohustuslik kanda võistluskombinesooni.

**19. Vastutus**

Võistluse korraldaja, ametnikud ega Eesti Autospordi Liit ei vastuta võimalike õnnetuste ja nende tagajärgede eest.

**20. Täiendav info**

20.1 Võistluste täpne ajakava, eelsõitude koosseisud, stardinimekirjad, karistused, bülletäänid ja kõik muu võistleja jaoks oluline informatsioon on võistluste ametlikul teadetetahvlil, milleks on **Sportity äppi kanal parooliga ESTRX2025** Võimalusel avaldatakse dokumendid paberikandjal ka boksialal või selle läheduses asuval teadetetahvlil. Võistluse muu info ja dokumendid https://estrx.eu

Lisa 1 Võistlusrada

